 Ururka xoraynta Falastiin ee uu bilowgiisii hoggaamin jiray Yaasir Carafaat oo ah ka hadda haya talada ismaamulka Falastiiniyiinta ee uu madaxweynaha ka yahay Maxamuud Cabaas ayaa isagu ogolaaday in Israaiil ay ka kacdo dhulka ay qabsatay dagaalkii Carabta lagu jebiyey 1967-kii iyo wixii ka dambeeyey, dawladda Falastiinna intaas uun dhulkeeda ku koobto, laakiin ururro leh garabbo hubaysan oo jihaadiyiin ah sida Xamaas iyo Al-Jihaad Al-Islaami ayaa iyagu aaminsan in dawladda Falastiin ay noqon karto oo keliya dhammaan dhulka Falastiiniyiinta ee jiray intii ka horreysay dhismaha Israaiil kaas oo noqonaya gebi ahaanba dhulka ay hadda Israaiil ku fadhido iyo inta Falastiin joogto, meeshana ka saaraya dawladda Israaiil. 